[{"text_idx": "#000001", "text": "Prestigio suudab oma tooteliinilt tihedamalt erinevaid tahvelarvuti mudeleid va\u0308lja saata, kui Va\u0308ndrast saelaudu tuleb. To\u0303siselt, korraga on tootmises niipalju erinevaid tootesarju, lisaks on need eri ekraanimo\u0303o\u0303duga saadaval. Lisaks veel ka 3G versioonid. Selles mudelimu\u0308riaadis on suhteliselt raske orienteeruda, mis mille jaoks mo\u0303eldud on. Oleks siis mudelivalik igal tootjal nii lihtne, kui na\u0308iteks Nexus seeria vo\u0303i Apple iPad\u2019id. Aga ei, elu oleks liiga lihtne meil, tavakasutajatel, sellisel juhul. Igatahes sokutati mul to\u0308o\u0308lauale u\u0308ks Prestigio tahvelarvuti: MultiPad 4 Ultimate 8.0 3G. Kasutasin seda aktiivselt terve kuu ning vo\u0303tan siin oma mo\u0303tted antud seadmest kokku. Ning ja\u0308tame vahele selle aspekti, kus see Prestigio mudelivalikus asetseda vo\u0303ib vo\u0303i millega konkureerida"}, {"text_idx": "#000002", "text": "Antud seadmega on kaasas u\u0308ks korralik valge nahkne vutlar, USB kaabel laadimiseks vo\u0303i arvutiga u\u0308hendamiseks, laadija ning ka microUSB OTG tu\u0308u\u0308pi kaabel lisaseadmete u\u0308hendamiseks.\nMo\u0303ned mo\u0303tted kaasapandava varustuse osas. Laadija on imelikult kohmakas vo\u0303rreldes teiste USB laadijatega. Na\u0308iteks Nexus tahvelarvutitel vo\u0303i HTC nutitelefonidel on see tu\u0308kkmaad kompaktsem. Ei Omega, Prestigio ega Archos ei suuda normaalset kaasa panna.\nLisaks on komplektis olev kaabel naljakalt lu\u0308hike \u2013 seda kasutades on tahvelarvutile suht raske leida normaalset kohta, kuhu laadima panna ning laadimise ajal ei ole ka mo\u0303istlikku liikumisruumi."}, {"text_idx": "#000003", "text": "Eestpoolt vaadates on tegu nagu.... iPad\u2019i odava klooniga. Vo\u0303i noh, teatud maani. A\u0308a\u0308rest a\u0308a\u0308reni klaasiga kaetud, valge raam ning 4:3 ku\u0308ljesuhtega ekraan.\nEkraanil on pildipunkte 1024 \u00d7 768, mis annab punktitiheduseks ligikaudu 160ppi. Normaalkaugusel (40-50 cm) vaadates ei ole vo\u0303imalik u\u0308ksikuid pildipunkte eristada, kuid la\u0308hemalt piiludes on neid na\u0308ha. Seega \u2013 a\u0308ra liiga la\u0308hedale oma silmi ekraanist pane!"}, {"text_idx": "#000004", "text": "Sarnaselt teiste Prestigio tahvelarvutitega kasutab MultiPad 4 Ultimate 8.0 IPS tu\u0308u\u0308pi paneeli, mis u\u0308hest ku\u0308ljest annab hea vaatenurga. Teisalt on ka selle mudeli ekraanil va\u0308rviku\u0308llasus natuke u\u0308le keeratud, nagu ka teistel Prestigio mudelitel."}, {"text_idx": "#000005", "text": "Ha\u0308irima ja\u0308i suuresti just ekraani ees olev klaas. Olles harjunud Nexuse Gorilla Glass kattega tabas mind va\u0308ga kiiresti halb u\u0308llatus. Nimelt so\u0303rmeja\u0308ljed paistavad ha\u0308irivalt va\u0308lja ning so\u0303rmede libistamine ekraanil ei ole tea mis mugav asi siis, kui ekraan ta\u0308itsa puhas ei ole."}, {"text_idx": "#000006", "text": "Ekraani u\u0308lemisel a\u0308a\u0308rel leiab u\u0308he kaamera videoko\u0303nede tegemiseks ning ka va\u0308ikese ko\u0303lari. Viimane neist toimib ainult telefonirakenduses, seega filme vaadates vo\u0303i muusikat kuulates ei tasu antud avast heli oodata."}, {"text_idx": "#000007", "text": "Tagumine paneel on u\u0308hest suurest alumiiniumitu\u0308kist. Lisaks on seal suur Prestigio logo, va\u0308ike ko\u0303lar, reset nupp ning kaamerasilm."}, {"text_idx": "#000008", "text": "Kaamera asub ebameeldivalt nurgas, mis teeb pildistamise natuke keerulisemaks. Seadet po\u0303iki peos hoides tuleb ka ta\u0308helepanu po\u0308o\u0308rata, et kaamerasilma kinni ei kataks.\nPositiivse aspektina tuleb mainida, et sellel valgusepu\u0308u\u0308djal on olemas autofookus ning tarkvaras on lisatud ka mo\u0303ned filtrid-efektid ning lubatakse pildistamisparameetreid muuta.\nSamas kaamera pildikvaliteet ei ole midagi erilist \u2013 ka ko\u0303ige odavam kompaktkaamera suudab sellest seadmest parema foto talletada. Vahet pole, et megapiksleid jagatud 8 \u2013 pilt ja\u0308a\u0308b ikka natuke mu\u0308raseks ning detailsus pole ko\u0303ige parem."}, {"text_idx": "#000009", "text": "Seadme ku\u0308lgmine profiil on mo\u0303nusalt u\u0308mar, mis teeb tahvelarvuti ka\u0308es hoidmise mugavaks. Samas isiklikult arvan, et raam selle u\u0308mber oleks vo\u0303inud natuke va\u0308hem sa\u0308rav olla."}, {"text_idx": "#000010", "text": "Pealmisel ku\u0308ljel on toitelu\u0308liti, ko\u0303rvaklapiva\u0308ljund ning ka microUSB pesa. Viimane neist on Host funktsiooniga \u2013 sinna vo\u0303id vabalt u\u0308hendada USB ma\u0308lupulki, klaviatuuri, hiirt vo\u0303i va\u0308list ko\u0303vaketast. Miks ka mitte hoopis ma\u0308ngupulti. Vajalik kaabel seadmete u\u0308hendamiseks (USB OTG) on tahvelarvutiga komplektis kaasas."}, {"text_idx": "#000011", "text": "Ku\u0308ljepealt leiab mikrofoni, helitugevuse reguleerimiseks vajalikud nupud ning ka u\u0308he luugi, mille taga on microSD kaardi ning ka SIM kaardi pesa."}, {"text_idx": "#000012", "text": "Seade kasutab ta\u0308ismo\u0303o\u0303tu SIM kaarti ning toetab kuni 64GB microSDXC ma\u0308lukaarti."}, {"text_idx": "#000013", "text": "Seadme tuumaks on MediaTek\u2019i protsessor koos PowerVR SGX544 graafikakiibiga. See ei ole nii kiire kooslus, kui na\u0308iteks Rockchip RK3188 protsessor teistes uutes Prestigio tahvelarvutites. See fakt tuleb va\u0308lja ka kiiret testi tehes. AnTuTu annab tulemiks tagasihoidlikud 13326 punkti, mis ja\u0308a\u0308b alla eelmise po\u0303lvkonna Nexus 7\u2019le ning ka minu vanale HTC One X nutitelefonile."}, {"text_idx": "#000014", "text": "Samas rakendused toimivad normaalselt, liigset rebenemisefekti ekraanil ei ta\u0308helda ning 99% ma\u0308ngudest saab probleemideta a\u0308ra ma\u0308ngitud."}, {"text_idx": "#000015", "text": "16GB sisema\u0308lu peaks tegelikult enamuse kasutajate vajadused ta\u0308ielikult rahuldama. Kui sest peaks va\u0308heseks ja\u0308a\u0308ma, siis ma\u0308lukaardiga on vo\u0303imalik ma\u0308lu laiendada."}, {"text_idx": "#000016", "text": "Mis puutub u\u0308hendustesse, siis MultiPad 4 Ultimate on varustatud nii WiFi (b/g/n), Bluetooth kui ka mobiilse andmesidega. Viimane toetab kuni 42Mbps HSPA+ u\u0308hendust. Mobiililevi on seadmel korralik (loe: antenn piisavalt vo\u0303imekas) ning ses osas midagi halba ette heita ei ole."}, {"text_idx": "#000017", "text": "Seadmel puudub ku\u0308ll HDMI va\u0308ljund, kuid peale viimast tarkvarauuendust on lisatud Miracast tugi. See ta\u0308hendab, et Miracast toega telerisse vo\u0303i monitori on vo\u0303imalik juhtmevabalt tahvelarvuti pilti ning heli edastada."}, {"text_idx": "#000018", "text": "Antud seadme operatsioonisu\u0308steemiks on Android 4.2.1 peale viimast tarkvarauuendust. Vo\u0303rdlemisi stock lahendiga on selle seadme puhul tegu. Liigseid programme meil ka peale ei suruta \u2013 mo\u0303ned Prestigio rakendused ning sellega piirdub. Kasutajal on ise vo\u0303imalik valida, mida peale panna, mida mitte."}, {"text_idx": "#000019", "text": "Imelik on see, et Android 4.2 on peal, kuid multi user tugi puudub \u2013 teiste kasutajate jaoks ei ole vo\u0303imalik luua eraldi kontot."}, {"text_idx": "#000020", "text": "Eesti keel! Jah, kasutajaliidese saab sellel ka Maarjamaal ko\u0303ige levinud keele peale lu\u0308litada. Kuid siin on u\u0308ks suur AGA. Eestikeelsel vaikeklaviatuuril on kaks Z ta\u0308hte ning mitte u\u0308htegi Y ta\u0308hte (!? !#$\u00a3@$@#\u00a4). Selle vastu ei olnud muud rohtu, kui Prestigio Keys klaviatuurirakendus va\u0308lja lu\u0308litada ning aktiveerida Android AOSP eesti paigutusega klaverirakendus (vo\u0303i Play poest Google Keyboard vo\u0303i SwiftKey alla laadida)."}, {"text_idx": "#000021", "text": "Jah, sellel seadmel on lisaks mobiilsele internetile ka telefoni funktsioon. Sellega paratamatult seostub rohkem negatiivseid aspekte kui positiivseid. Miks nii? Siin mo\u0303ned na\u0308ited."}, {"text_idx": "#000022", "text": "Esiteks on seade ilmatumalt suur \u2013 8 tolline tahvelarvuti ko\u0303rva a\u0308a\u0308res tundub va\u0308ga totralt. Vahet pole, kas sa ra\u0308a\u0308gid sellega kodus vo\u0303i ta\u0308naval \u2013 naljakas vaatepilt on see niiehknaa."}, {"text_idx": "#000023", "text": "Teiseks, seadmel on ku\u0308ll sisse ehitatud mikrofon, kuid see on ku\u0308lje peal. Parema ko\u0303rva juures seda hoides ja\u0308a\u0308b mikrofon sul sisuliselt selja taha ning teised sind niikuinii ei kuule."}, {"text_idx": "#000024", "text": "Paneme siis peakomplekti taha, eks? Siin ka kolmas asi \u2013 3,5mm pesa on ainult heliva\u0308ljund. See ei vo\u0303imalda peakomplektide mikrofoni kasutada. Seega peakomplekti puhul tuleks kasutada pigem Bluetooth seadet."}, {"text_idx": "#000025", "text": "229 euro eest on iseenesest seda seadet ha\u0308sti saadud. WiFi on olemas, mobiilne internet on olemas. Selge ning terav pilt, suur vaatenurk ning korralik konstruktsioon. Helistada nagu saab kah, SMS saata ja... u\u0308leu\u0308ldiselt jookseb ha\u0308sti. Kuid ko\u0303ik need pisiasjad."}, {"text_idx": "#000027", "text": "Ehk vo\u0303iks selle kohta o\u0308elda nii: unusta a\u0308ra telefoni funktsioon ning ka kaamera seadme tagaku\u0308ljel, hoia puhastuslapp koguaeg ka\u0308epa\u0308rast ning sa oled omadega ma\u0308el. Seade tuleb to\u0308o\u0308ga tegelikult kenasti toime ning saab a\u0308ra tehtud ko\u0303ik, mida u\u0308he tahvelarvutiga tehakse."}, {"text_idx": "#000033", "text": "Fitbit Versa 4 nutikell motiveerib liikuma ja trenni tegema"}, {"text_idx": "#000034", "text": "Fitbit Sense 2 on parim nutikell terviseja\u0308lgimiseks"}, {"text_idx": "#000036", "text": "Xiaomi Buds 3 ko\u0303rvasiseste ko\u0303rvaklappide va\u0308ljapeetud saund"}, {"text_idx": "#000038", "text": "XGIMI Halo+ on pisike projektor, mis pakub vau-efektiga vaatamiskogemust"}, {"text_idx": "#000039", "text": "Digitest kirjutab fotokaameratest ja statiividest, tahvelarvutitest ja nutitelefonidest, teleritest ja MP3-ma\u0308ngijatest... Ilusad pildid ja asjalik tekst toovad siia tehnikahuvilisi ja neid, keda just konkreetne toode huvitab.\nKui soovid, et Digitest kirjutaks ka sinu toodetest, siis vo\u0303ta u\u0308hendust - info@digitest.ee"}]